Tonje Angelsen

Tonje Angelsen (født 1990) er en norsk friidrettsutøver som spesialiserer seg på høydehopp.  

Angelsen ble rangert som nummer 90 på listen over de tusen beste idrettsutøverne i Trøndelag i avisa Nidaros sin kåring i 2022.

 Karriere 
Angelsen  ble i 2006 ansett som stortalent i norsk høydehopp da hun satt norsk aldersrekord med 1,82 m som 16-åring. Etter det slet hun med blant annet en korsbåndskade og hun stagnerte noe frem til 2009.   

 2010 
I 2010 klarte hun med ny personlig rekord på 1,89 m noe overraskende A-kravet til EM 2010 i en høydehoppkonkurranse i Bærum (Tryvinglekene), juni 2010.www.adressa.no: EM-klar i høyde  Publisert: 13. juni 2010

 2011 
I februar 2011 vant hun NM innendørs med ny personlig rekord på 1,91 m. I EM innendørs i Paris tre uker senere forbedret hun seg til 1,92 m. Sommersesongen startet med flere hopp over 1,89 m før hun på 16. juli i U23-EM i Ostrava, Tsjekkia klarte å tangere sin innendørs personlig bestnotering på 1,92 m (4.-plass). Hun deltok i VM i friidrett 2011 i Daegu, Sør-Korea, men klarte ikke å kvalifisere seg til A-finalen.

 2012 
Som sesongåpning klarte Angelsen på et lokalt stevne i Trondheim å forbedre sin personlige innendørsrekord til 1,93 m. Det var også kvalifiseringskravet til VM i friidrett innendørs 2012 i Istanbul, Tyrkia. Der klarte hun ikke å kvalifisere seg til finalen (1,88m).Norsk Friidrett: Angelsen hoppet 1.93 i høyde  Publisert: 22. januar 2012

I februar ble hun nordisk mester i høydehopp innendørs, med 1,93 meter.Tonje Angelsens Blogg – Nordisk mester 2012 , besøkt 25. mai 2012. 

Den 24. mai hoppet hun 1,95 meter på Bislet, som var årsbeste i Europa. Dette hoppet gjorde også at hun kvalifiserte seg til sommer-OL 2012 i London.Dagbladet.no – Jeg vil bli best i verden, besøkt 25. mai 2012. Hun vant gull i Znamenskij-minnestevnet i Moskva 17. juni, med 1,95 meter.NRK.no - Angelsen vant i Moskva, besøkt 30. juni 2012. Den 28. juni tok hun sølv i EM i Helsingfors med ny personlig rekord på 1,97, kun slått av Ruth Beitia.NRK (28. juni 2012): Angelsen glemte smertene og sikret EM-sølv, hentet 29. juni 2012

I NM i friidrett 2012 i Kristiansand vant hun gull i høyde, med 1,90 meter, foran Martine Bye og Katarina Mögenburg. Dette ga henne også Kongepokalen.

 2013 
Angelsen slet med økende smerter i høyrefoten utøver andre halvdel av 2012 og ble operert i januar 2013. Hun mistet dermed innedørssesongen.NRK Sport Angelsen måtte fjerne sjeldent bein, publisert 31.1.13

 2014 
I EM i friidrett 2014 i Zürich kvalifiserte hun seg til finalen, etter at hun greide 1,89 i kvalifiseringen. I finalen greide hun 1,85 og 1,90 på første forsøk, men greide ikke den neste høyden som var 1,94, og endte dermed på 9.-plass i EM.NRK.no - – Litt blandede følelser, besøkt 18. august 2014.

 2015-2017 
Angelsen hadde en skadepreget sesong i 2015. I 2016 klarte hun å kvalifisere seg til OL i Rio med 1,93m kort tid før; i OL nådde hun ikke finalen. Beste resultat i 2017 var 1,90m.

 Etter 2017 
Angelsen var fortsatt den beste norske høydehopperen og vant flere norske mesterskap, men klarte ikke å komme seg til internasjonale mesterskap. I tillegg blusset gamle skader opp igjen. I 2021 konkurrete hun ikke siden hun fikkk barn. 

Anglsen er utdannet bioingeniør og fysioterapeut. Hun jobbet som kommentator for friidrettsøvelsene under Sommer-OL 2024 for strømmetjenestenDiscovery+

Fra august 2025 flyttet hun til Trondheim, og jobber som fysioterapeut.

 Medaljer i norske mesterskap 
Plassering Øvelse ÅrGull  Høyde  2011, 2012, 2014, 2016, 2017, 2018, 2019, 2022Gull  Høyde uten tilløp  2010Gull  Høyde innendørs  2011, 2012, 2014, 2018, 2019, 2020Sølv  Høyde  2009Sølv  Høyde innendørs  2010Bronse  Høyde  2010, 2020Bronse  Høyde innendørs  2008

 Referanser 
friidrett.no: NM Høyde kvinner. 
friidrett.no: NM Høyde uten tilløp kvinner. 
friidrett.no: NM Høyde innendørs kvinner. 
Nidaros: Trøndersk idretts adelskalender 2022 (krever abonnement)

 Eksterne lenker 

 Angelsens blogg

Kategori:Norske høydehoppere
Kategori:Norgesmestere i friidrett
Kategori:Nordiske mestere i friidrett
Kategori:Kongepokalvinnere i friidrett
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Norge under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Norge under VM i friidrett 2011
Kategori:Deltakere for Norge under EM i friidrett 2012
Kategori:Deltakere for Norge under EM i friidrett innendørs 2019
Kategori:EM-sølvmedaljevinnere i friidrett for Norge